เมื่อไรที่รุ้สึกแย่ มีเรื่องมากระทบจิตใจ จะเก็บทุกคำพูด เก็บทุกการกระทำคิดวนค่ะ บางเรื่องผ่านมาจะ 20 กว่าปี ก็ยังคิดตลอด เรียกว่าเป็นคนจำฝังใจ พยามลืม แต่มันยิ่งจำ ถ้าเศร้า อยากร้องไห้จะกลั้นน้ำตาเอาไว้ ไม่อยากให้ใครเห็นเรามีน้ำตา ว่าเราอ่อนแอ ชอบคิดและปรึกษากับตัวเอง เพราะเคย ลองเอาปัญหา ความรุ้สึกไปพูดกับครอบครัว เจอคำตอบกลับว่า ไร้สาระ เรื่องแค่นี้เอง ถ้าไม่ใช่เรื่องงาน เรื่องเรียนไม่ต้องคุยนะ จากวันนั้นฉันไม่เคยปรึกษาหรือเล่าอะไรอีก ไม่ว่าจะเจออะไรมา ฉันจะคิดและเก็บคนเดียว ตอกย้ำให้เชื่อว่า ฉันควรเชื่อตัวเองดีที่สุด อย่าโง่ไปปรึกษาหรือพูดอะไรอีก จงเงียบไว้ บางครั้งถ้ารุ้สึกเราอึดอัด อยากระบาย แต่ทำไม่ได้ เพราะไม่เชื่อใจใครอีกแล้ว สิ่งที่ทำตอนนั้นคือ พยายามทำตัวเป็นหุ่นยนต์ พยามบอกตัวเอง สะกดใจตัวเองตลอด ต่อจากนี้ฉันจะต้องไม่มีอารมณ์ ไม่มีความรู้สึก ฉันต้องไม่มีน้ำตา ฉันต้องตัดการรับรู้ออก จะได้ไม่ต้องรุ้สึกรัก เศร้า ดีใจหรือเสียใจอีก เคยไม่คุยกับใครเลย ไม่ส่งเสียงเกือบ 1 ปี เพราะไม่อยากสื่อสารแล้วต้องมีอารมณ์ อยากอยุ่คนเดียว ชอบกอดตัวเอง แต่ไม่คิดฆ่าตัวตายนะค่ะ ยังกลัวบาป ทุกๆสันนี้ก็ปกติดีค่ะ แต่ถ้ามีเรื่องกระทบใจ ก็จะวนเก็บทุกคำพูด ทุกสิ่งที่เคยเจอมา วนกลับมาคิดใหม่ตลอด ซึ่งจะคิดวนในหัว คิดวนเป็นเดือนๆ บางเรื่องที่เราไม่เข้าใจ เราหาคำตอบไม่ได้ ทำไมต้องฉัน ฉันผิด? เรายิ่งคิด คิดตลอดเวลา .... แบบนี้ผิดปกติมั้ยค่ะ ถ้าคิดวนเป็นเดือนๆ หรือคิดเรื่องที่ผ่านมา 20ปี คิดจนฝังใจ
สวัสดีค่ะ จากอาการดังกล่าวมานั้น น่าจะรู้สึกน้อยใจ เสียใจกับปัญหาในชีวิต ซึ่งเกิดขึ้นได้ในคนปกติที่ต้องพบกับปัญหา ซึ่งหากคิดมากเกินไปเป็นประจำอย่างต่อเนื่องก็อาจส่งผลกระทบต่อสุขภาพร่างกายและจิตใจ ทำให้มีอาการทางกายเช่นปวดศีรษะ อ่อนเพลีย มึนหัวร่วมด้วยได้ อีกทั้งยังเสี่ยงต่อการเป็นภาวะซึมเศร้า โรคซึมเศร้า หรือการเปลี่ยนแปลงทางอารมณ์การรักษานั้นเน้นเรื่องความคิดและการปรับทัศนคติและหาทางออกของปัญหาร่วมกันกับผู้ที่เกี่ยวข้อง ไม่ควรปล่อยปัญหาทิ้งไว้เรื้อรังเพราะอาจส่งผลต่อสุขภาพในระยะยาวได้หากรู้สึกว่าเครียดมาก ซึมเศร้า ไม่สามารถไปเรียนหรือทำงานได้ตามปกติ มีความคิดอยากฆ่าตัวตาย อาจเป็นภาวะทางจิตที่ควรไปพบจิตแพทย์